ງານສະແດງ ແຟຊັ່ນ ຜ້າແພລາວ ທີ່ ນະຄອນນິວຢອກ
ອົງການມໍລະດົກລາວ ຫລັງສົງຄາມ ຫລື Legacies of War ຈັດການສະແດງແຟຊັ່ນ ຜ້າແພລາວ ທີ່ນະຄອນ ນິວຢອກ ເພື່ອຫາລາຍໄດ້ ໄປນຳໃຊ້ເກັບກູ້ລະເບີດ ໃນ ສປປ ລາວ.
ໃນລາຍການຊີວິດຊາວລາວມື້ນີ້ ເຮົາຈະນຳພາທ່ານໄປຢ້ຽມ ຢາມ ນະຄອນ New York ເມືອງຊື່ສຽງດ້ານສິນລະປະການ ອອກແບບເຄຶ່ອງນຸ່ງ ຕັ້ງຢູ່ພາກຕາເວັນອອກສຽງເໜືອຂອງ ສະຫະລັດ ໃນແລງວັນເສົາ ທີ 5 ເດືອນທັນວາ ທີ່ຜ່ານມານີ້ ບັນດານັກອອກແບບເຄື່ອງນຸ່ງ ແລະເຄື່ອງເອ້ ລະດັບສາກົນ ເຊື້ອສາຍລາວ-ອາເມຣິກັນ ພ້ອມດ້ວຍເພື່ອນມິດ ທັງຢູ່ໃກ້ ແລະໄກ ໄດ້ມາເຕົ້າໂຮມຊຸມ ນຸມ ຊົມການສະແດງ ແຜ່ນແພລາວ ຊີມການປຸງແຕ່ງອາຫານພື້ນເມືອງລາວ ຟັງນັກຮ້ອງ ແລະນັກຂຽນກາບກອນ ເພື່ອຫາລາຍໃດ້ຊ່ວຍ ອົງການມໍລະດົກລາວ ຫລື Legacies of War ຊຶ່ງເປັນອົງການເກັບກູ້ລະເບີດ ທີ່ຍັງບໍ່ທັນແຕກຢູ່ໃນ ສປປ ລາວ ຊຶ່ງ ກິ່ງສະຫວັນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ສະບາຍດີ ທ່ານຜູ້ຟັງທີ່ເຄົາລົບ ມື້ນີ້ຂ້າພະເຈົ້າຈະພາທ່ານ ໄປຢ້ຽມຢາມນະຄອນ New York ເພື່ອຊົມການສະແດງ ແຜ່ນແພລາວ ຫລື Lao textiles show ຂອງນັກອອກແບບ ເຈົ້າຂອງຮ້ານ Modabox ຍານາງ Varonica ພຣົມສະຫວັນ ແລະບັນດານັກອອກແບບ ເຊື້ອສາຍລາວ ຄົນອຶ່ນໆ ທີ່ໄດ້ກາຍມາເປັນຜູ້ສຳເລັດ ການອອກແບບເຄຶ່ອງນຸ່ງ ແລະ ເຄຶ່ອງເອ້ ຢູ່ໃນຕະຫລາດສາກົນ ແລະສັງຄົມຊັ້ນສູງ ນອກນັ້ນຍັງມີບັນດາ ນັກຄົວກິນ ນັກ ຂຽນ ກາບກອນ ແລະນັກຮ້ອງເຊື້ອສາຍລາວເຂົ້າຮ່ວມຢ່າງສະໜຸກສະໜານ ການສະ ແດງຜົນງານຄັ້ງນີ້ ກໍເພື່ອຫາລາຍໄດ້ຊ່ວຍ ອົງການມູນເຊື້ອຈາກສົງຄາມ ຫລື Legacies of War ທີ່ໄດ້ຈັດຂື້ນໃນຕອນແລງວັນເສົາ ທີ 5 ເດືອນທັນວາ ເລີ້ມແຕ່ເວລາ 6:00 ຫາ 11:00 ໂມງຕອນແລງ ຢູ່ທີ່ Civic Hall ນະຄອນ New York ເປັນເມືອງມີຊື່ສຽງທີ່ສຸດໃນ ສະຫະລັດ ອ້າງອີງຕາມການສຳ ຫລວດພົນລະເມືອງ ປີ 2014 ໃນໂຕເມືອງນະຄອນ New York ມີປະຊາກອນອາໄສຢູ່ ເຖິງ ແປດລ້ານກວ່າຄົນ ມີຊື່ສຽງດ້ານການອອກແບບເຄື່ອງນຸ່ງ ລະດັບສັງຄົມຊັ້ນສູງ ເປັນ ສູນກາງການຄ້າໂລກ ເປັນເມືອງທີ່ບໍ່ມີການລັບນອນ ເຕັມໄປດ້ວຍຕຶກສູງຫລາຍໆສິບຊັ້ນ ທີ່ຫາບ່ອນເປົ່າຫວ່າງບໍ່ມີ ຄ່າເຊົ່າເຮືອນແພງທີ່ສຸດຢູ່ໃນ ສະຫະລັດ ມີລົດໄຟໃຕ້ດິນ ແລະ ເປັນເມືອງມີການສັນຈອນລົດຕິດຫລາຍທີ່ສຸດ ເພາະສະນັ້ນ ບັນຍາກາດສິ່ງແວດລ້ອມ ຈຶ່ງເຮັດໃຫ້ປະຊາກອນ ຜູ້ທຳມາຫາກິນຢູ່ທີ່ນີ້ ມີນິໄສເປັນຄົນວ່ອງໄວ ຊຶ່ງພາສາລາວເວົ້າ ກັນວ່າ “ຜູ້ໃດຊັກຊ້າຈະບໍ່ທັນກິນ ” ບັດນີ້ ເຮົາມາຮູ້ຈັກກັບ ບັນດານັກສິນລະປິນເຊື້ອສາຍ ລາວ ທີ່ກຳລັງວາງບົດບາດ ຢູ່ໃນວົງການສາກົນແຫ່ງນີ້ກ່ອນເໜາະ ຍານາງ Monica ພຣົມສະຫວັນ ອາຍຸ 33 ປີ ເຊື້ອສາຍລາວ ເກີດທີ່ປະເທດ Agentina ຍົກຍ້າຍເຂົ້າມາຕັ້ງຖິ່ນຖານໃໝ່ໃນ ສະຫະລັດ ໃນປີ 2000 ເວລາອາຍຸໄດ້ 17 ປີ ກ່ອນ ຈະປະສົບຜົນສຳເລັດ Monica ໄດ້ຜ່ານຜ່າກັບ ຄວາມຍາກລຳບາກຂອງຊີວິດຫລາຍ ”ຂັ້ນຕອນ Monica ມີພອນສະຫວັນດ້ານອອກແບບເຄື່ອງນຸ່ງ ເປັນເຈົ້າຂອງຮ້ານ Modabox ລະດັບໜຶ່ງໃນ ນະຄອນ New York ຂາຍເຄຶ່ອງນຸ່ງລາຄາແພງ ແລະສ້າງ ”ລາຍໄດ້ ເຖິງສາມລ້ານໂດລາໃນປີ 2014 Monica ໄດ້ເລົ່າຊິວິດຕອນສຳຄັນດັ່ງນີ້ : ສຳລັບລາຍລະອຽດຕື່ມ ກ່ຽວກັບຊີວິດຄວາມເປັນມາຂອງ Monica ວີໂອເອ ຈະນຳເອົາ ມາສະເໜີທ່ານໃໝ່ໃນໂອກາດໜ້າ ແຕ່ເວລານີ້ ເຮົາຂໍໃຫ້ທ່ານຕິດຕາມເບິ່ງໄດ້ໃນ ໜ້າແວັບໄຊຕ໌ ນີ້ : ນັກສິນລະປິນອີກຄົນໜຶ່ງຄື ຍານາງ Elizabeth Suda ນັກຄົ້ນຄວ້າແຜ່ນແພ ນັກອອກ ແບບເຄື່ອງເອ້ ແລະຜູ້ບໍລິຫານການຈັດຕັ້ງ Article 22 ທີ່ນະຄອນ New York ຍານາງ ໄດ້ຄົ້ນພົບປະເທດລາວ ໃຊ້ເວລາຄົ້ນຄວ້າສິນລະປະການ ຕໍ່າຫູກ ຍ້ອມໄໝ ແລະສົ່ງເສີມ ບັນດາຊາວບ້ານ ໃນແຂວງຊຽງຂວາງ ໂດຍການນຳເອົາຊາກເສດເຫລັກເຮືອບິນ ສະຫະ ລັດ ທີ່ຖືກຍິງຕົກ ຢູ່່ລາວໃນປາງສົງຄາມ ມາຜລິດເປັນບ່ວງໃຊ້ ແລະເຄື່ອງເອ້ຕ່າງໆ ປັດ ຈຸບັນ ສີນຄ້າເຫລົ່ານີ້ ໄດ້ຖືກວາງຂາຍຢູ່ຫຼາຍກວ່າ 40 ປະເທດໃນໂລກ ຍານາງ Elezabeth ໄດ້ກ່າວຕໍ່ ວີໂອເອ ກ່ຽບກັບເລື້ອງນີ້ວ່າ : ຕໍ່ມາກໍແມ່ນ ຍານາງມະນີວອນ ສ ຜາບມີໄຊ ເດີນທາງມາຈາກບ້ານນາໄຊ ເມືອງໄຊເສດຖາ ນະຄອນຫລວງວຽງ ນັກສິນລະປີນຕ່ຳຫູກ ສະມາຊິກອົງການ Article 22 ໄດ້ ເດີນທາງມາຮ່ວມ ແລະມາເຫັນບັນຍາກາດຂອງ ນະຄອນ New York ເປັນເທື່ອທຳອິດ ນາງໄດ້ກ່າວຄວາມຕື່ນເຕັ້ນຕໍ່ ວີໂອເອ ດັ່ງນີ້ : ກະລຸນາຕິດຕາມອ່ານ ແລະເບິ່ງຮູບພາບ ກ່ຽວກັບຜົນງານການຈັດຈັ້ງ Article 22 ຢູ່ໜ້າແວັບໄຊຕ໌ ນີ້: ທ່ານບຸນຄົງ ສີຍະວົງ ກໍແມ່ນນັກອອແບບເຄຶ່ອງນຸ່ງ ອີກຄົນໜຶ່ງ ທີ່ກຳລັງສ້າງຊື່ສຽງ ປັດຈຸບັນຕັ້ງຖິ່ນຳນຢູ່ທີ່ລັດ New Jersey ຕິດກັບ ລັດ New York ກະລຸນາຕິດຕາມເບິ່ງ ຜົນງານ ຢູ່ໜ້າແວັບໄຊຕ໌ ນີ້ : ຍານາງ ອາຣິຍາພອນ ສຸດທິພົງ ຫລື Ari South ຈາກ ລັດ Hawaii ນັກອອກແບບເຄຶ່ອງນຸ່ງທີ່ມີຄວາມໂດ່ງດັງທີ່ສຸດ ເຊື້ອສາຍລາວ ໄດ້ ເຂົ້າຮອບການແຂ່ງຂັນ Project Run way ກ່ຽວກັບການອອກ ແບບເຄື່ອງນຸງຢູ່ໃນ ສະຫະລັດ ອາເມຣິກາ ກໍໄດ້ມາຮ່ວມ ເຊັ່ນກັນ ເຊິນເບິ່ງແວັບໄຊຕ໌ ນີ້ : ຍານາງເພັນ ຫົງທອງ ນັກປຸງແຕ່ງອາຫານລາວ ແລະຂຽນປື້ມ ກ່ຽວກັບອາຫານລາວກະລຸນາຕິດຕາມຜົນງານການປຸງແຕ່ງ ອາຫານ ຍານາງເພັນ ຫົງທອງ ໄດ້ທີ່ໜ້າແວັບໄຊຕ໌ ນີ້ : http://pennhongthong com/ ທ່ານສຸໄລເພັດ Schwader ເຈົ້າຂອງຮ້ານປຸງແຕ່ງອາຫານລາວ Khe-Yo ທີ່ມິຊື່ສຽງໃນ ນະຄອນນິວຢອກ ກະລຸນາຕິດຕາມເບິ່ງຜົນງານໄດ້ຢູ່ໜ້າແວັບໄຊຕ໌ : http://www yelp com/biz/khe-yo-new-york ບັນດານັກສິນລະປິນ ທີ່ກ່າວມາທັງໝົດນີ້ ເຮົາຈະນຳມາສະເໜີທ່ານ ໃນອານາຄົດອັນໃກ້ໆນີ້ ກ່ຽວກັບຄວາມເປັນມາ ແລະຜົນສຳເລັດຂອງເຂົາເຈົ້າ ພິທີໃນຣາຕຣີແຟຊັ່ນດັ່ງກ່າວ ໄດ້ຜ່ານພົ້ນໄປດ້ວຍຄວາມມ່ວນຊຶ່ນລື້ນເລີງເປັນພິເສດ ບັນດາຜູ້ເຂົ້າຮ່ວມ ຕ່າງກໍພາກັນສົ່ງຮູບພາບ ຢູ່ຕາມໜ້າ facebook ແລະເກັບກຳເອົາງານດັ່ງກ່າວນີ້ໄວ້ໃນຄວາມຊົງຈຳອັນຍາວນານ ໃນຕອນເຊົ້າວັນອາທິດ ທີ 6 ທັນວາບັນດາ ຜູ້ເຂົ້າຮ່ວມ ທີ່ໄດ້ເດີນທາງມາຈາກຫລາຍໆລັດ ໄດ້ເຕົ້າໂຮມກັນຮັບປະທານອາຫານ ສັ່ງລາກັນ ຢູ່ທີ່ຮ້ານອາຫານລາວຊື່ວ່າ Khe-Yo ທີ່ມີຊື່ສຽງໃນ ນະຄອນ New York ຊຶ່ງເຮົາຈະນຳເອົາຄວາມເປັນມາຂອງຮ້ານນີ້ ມາສະເໜີທ່ານ ໃນບໍ່ຊ້ານີ້